ที่ นศ  ๗๒๘๐๑.๑(สภา)/ว 13	             				 ที่ทำการองค์การบริหารส่วนตำบลกุแหระ
								 หมู่ที่ ๗    ตำบลกุแหระ    อำเภอทุ่งใหญ่
								 จังหวัดนครศรีธรรมราช   ๘๐๒๔๐
         23 เมษายน ๒๕62
เรื่อง   รายงานผลการประชุมสภาสมัยวิสามัญ สมัยที่ 1 ครั้งที่ 1 ประจำปี 2562 
เรียน   กำนัน, ผู้ใหญ่บ้าน หมู่ที่ ๑-๒,๔-๘ ผู้ประกาศข่าวประจำหมู่บ้าน หมู่ที่ ๑-๘ ตำบลกุแหระ 
สิ่งที่ส่งมาด้วย   ๑. ประกาศสภาองค์การบริหารส่วนตำบลกุแหระ   จำนวน  ๑  ฉบับ
	         2. สำเนารายงานการประชุมสภาฯ สมัยวิสามัญ สมัยที่ 1 ครั้งที่ 1 ประจำปี 2562   
                        จำนวน   1  ชุด
ตามที่สภาองค์การบริหารส่วนตำบลกุแหระ ได้เปิดประชุมสภาฯสมัยวิสามัญ สมัยที่ 1 ครั้งที่ 1เพื่อให้สภาพิจารณาให้ความเห็นชอบแผนพัฒนาท้องถิ่นสี่ปี (พ.ศ. 2561-2564) เพิ่มเติมเปลี่ยนแปลง ครั้งที่ 5/2562 และพิจารณาให้ความเห็นชอบร่างข้อบัญญัติองค์การบริหารส่วนตำบล เรื่อง หลักเกณฑ์การคัดแยกขยะมูลฝอย พ.ศ. ....... และระเบียบวาระอื่นๆ ที่สภาองค์การบริหารส่วนตำบลกุแหระจะต้องพิจารณา เมื่อวันพฤหัสบดีที่ 18 เมษายน ๒๕62 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น 
	 บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิด 
ประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย
                จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน,ปิดประกาศ
ณ ที่ศาลาประชุมหมู่บ้าน ให้ประชาชนทราบโดยทั่วกัน
           ขอแสดงความนับถือ



				                (นายไพรสุริยันต์ ชำนาญกิจ)
			                 ประธานสภาองค์การบริหารส่วนตำบลกุแหระ



สำนักงานปลัด
งานกิจการสภา
โทรศัพท์/โทรสาร ๐-๗๕๓5 5930
http://www.kurah.go.th


	  				   

ประกาศสภาองค์การบริหารส่วนตำบลกุแหระ
เรื่อง   รายงานผลการประชุมสภาสมัยวิสามัญ สมัยที่ 1 ครั้งที่ ๑ ประจำปี พ.ศ. ๒๕62
                                                    ******************
	     ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยวิสามัญ สมัยที่ 1
ครั้งที่ ๑ ประจำปี ๒๕62 เมื่อวันพฤหัสบดี ที่ 18 เมษายน ๒๕62 เวลา ๑0.๐๐ น. ณ ห้องประชุมสภาองค์การบริหารส่วนตำบล ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗    และแก้ไขเพิ่มเติมจนถึงปัจจุบัน  นั้น 
     จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลแลองค์การ
บริหารส่วนตำบล พ.ศ. ๒๕๓๗  ประกอบกับข้อ ๓๓  แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗   ประธานสภาองค์การบริหารส่วนตำบลกุแหระจึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ 
                จึงประกาศให้ทราบโดยทั่วกัน
		      ประกาศ ณ วันที่ 23 เมษายน พ.ศ. ๒๕62






				                          (นายไพรสุริยันต์  ชำนาญกิจ)
			    	              ประธานสภาองค์การบริหารส่วนตำบลกุแหระ















สำเนา


รายงานการประชุมสภาองค์การบริหารส่วนตำบลกุแหระ
สมัยวิสามัญ สมัยที่ 1 ครั้งที่ 1/๒๕62
วันที่ 18 เมษายน ๒๕62
เวลา 10.00 น.
ณ  ห้องประชุมสภาองค์การบริหารส่วนตำบลกุแหระ
****************

ผู้มาประชุม

	
ลำดับที่

	ชื่อ – สกุล
	ตำแหน่ง
	ลงชื่อ
	หมายเหตุ

	1
2
3
4
5
6
7
8
9
10
11
12
13
14


	นายไพรสุริยันต์  ชำนาญกิจ
นายอัมรินทร์  ใจดี
นายสุพรชัย  แผ่นศิลา
นายอนันต์  ไกรนรา
นายเจริญ  พรหมรักษ์
นายพงศ์เทพ  ช่วยนาค
นายสันติศักดิ์  เพชรอาวุธ
นายจักรรินทร์  อินทวงศ์
นายสมพร  พงค์ทองเมือง
นายสมเกียรติ  พรหมทอง
นายปรึกษา  ชัยวิชิต
นายณรงค์ศักดิ์  ตรีชัย
นายทวีศักดิ์  สุดวิลัย
นายอรุณศักดิ์  ชูแก้ว
	ประธานสภาฯ
รองประธานสภาฯ
ส.อบต. หมู่ที่ 1
ส.อบต. หมู่ที่ 1
ส.อบต. หมู่ที่ 2
ส.อบต. หมู่ที่ 5
ส.อบต. หมู่ที่ 5
ส.อบต. หมู่ที่ 6
ส.อบต. หมู่ที่ 6
ส.อบต. หมู่ที่ 7
ส.อบต. หมู่ที่ 7
ส.อบต. หมู่ที่ 8
ส.อบต. หมู่ที่ 8
เลขานุการสภาฯ
	ไพรสุริยันต์  ชำนาญกิจ
อัมรินทร์  ใจดี
สุพรชัย  แผ่นศิลา
อนันต์  ไกรนรา
เจริญ  พรหมรักษ์
          --
          -- 
จักรรินทร์  อินทวงศ์
สมพร  พงค์ทองเมือง
สมเกียรติ  พรหมทอง
ปรึกษา  ชัยวิชิต
ณรงค์ศักดิ์  ตรีชัย
ทวีศักดิ์  สุดวิลัย 
อรุณศักดิ์  ชูแก้ว

	



ผู้ขาดการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	    1.
2.

	--
--
	--
--
	---
---

ผู้ลาการประชุม

	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	    1.
2.

	นายพงค์เทพ  ช่วยนาค
นายสันติศักดิ์ เพชรอาวุธ
	ส.อบต. หมู่ที่ 5
ส.อบต. หมู่ที่ 5
	พงค์เทพ  ช่วยนาค
สันติศักดิ์ เพชรอาวุธ
	---




ผู้เข้าร่วมประชุม

	ลำดับที่
	รายชื่อ
	ตำแหน่ง
	ลงชื่อ
	หมายเหตุ

	1.
2.
3.
4.
5.

	นายสุจิต  ชำนาญกิจ
นายสุพจน์  สังข์ทอง
นายอดุลย์  ชนะพล
นายสุวรรณรัตน์ บุญทอง
นายยงยุทธ หมวดทิพย์

	นายก อบต.
รองนายก อบต.
รองนายก อบต.
เลขานุการนายกฯ
นักวิเคราะห์นโยบาย ฯ

	สุจิต  ชำนาญกิจ
สุพจน์  สังข์ทอง
อดุลย์  ชนะพล
สุวรรณรัตน์ บุญทอง
ยงยุทธ หมวดทิพย์

	



เริ่มประชุมเวลา 	10.00 น.
ระเบียบวาระการประชุม					
ระเบียบวาระที่ 1			เรื่องที่ประธานแจ้งให้ที่ประชุมทราบ
ระเบียบวาระที่ ๒			เรื่องรับรองรายงานการประชุมครั้งที่ผ่านมา
สมัยสามัญ สมัยที่ 1 ครั้งที่ 1 ประจำปี 2562 เมื่อวันที่ 15     กุมภาพันธ์  2562
ระเบียบวาระที่ ๓			เรื่องเสนอเพื่อทราบ
a. …………………………………………………………………………………….
ระเบียบวาระที่ ๔			เรื่องเสนอเพื่อพิจารณา
๔.๑ เรื่องพิจารณาให้ความเห็นชอบแผนพัฒนาท้องถิ่นสี่ปี (พ.ศ.2561-2564) เพิ่มเติมเปลี่ยนแปลง ครั้งที่ 5/2562
4.2 เรื่องพิจารณาร่างข้อบัญญัติองค์การบริหารส่วนตำบล เรื่อง หลักเกณฑ์การคัดแยกขยะมูลฝอย พ.ศ. ...........
ระเบียบวาระที่ ๕			 เรื่องอื่น ๆ  (ถ้ามี)
5.1 ………………………………………………………………………………………


					             เมื่อเวลา...

-- เมื่อเวลา ๑0.๐๐ น. นายอรุณศักดิ์  ชูแก้ว เลขานุการสภาฯ  ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงได้เชิญประธานสภาฯ จุดธูป เทียน บูชาพระรัตนตรัย  กล่าวเปิดการประชุมและดำเนินการประชุมตามระเบียบวาระ ดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภาฯ	นายไพรสุริยันต์ ชำนาญกิจ  ได้กล่าวทักทายต่อที่ประชุมและแจ้งว่าวันนี้เป็นการประชุมสภาฯ สมัยวิสามัญ สมัยที่ 1 ครั้งที่ 1 ประจำปี 2562  
ระเบียบวาระที่ 2	เรื่องรับรองรายงานการประชุมครั้งที่ผ่านมา	
	สมัยสามัญ สมัยที่ 1 ครั้งที่ 1 ประจำปี 2562 เมื่อวันที่ 15   กุมภาพันธ์ 2562
ประธานสภาฯ .	ขอเชิญ เลขานุการสภาฯ อ่านรายงานการประชุมสภาสมัยสามัญ สมัยที่ 1 ครั้งที่ 1 ประจำปี 2562 เมื่อวันที่ 15 กุมภาพันธ์ 2562 เพื่อให้ที่ประชุมพิจารณารับรอง
เลขานุการสภา .	ได้อ่านรายงานการประชุมสภาสมัยสามัญ สมัยที่ 1 ครั้งที่ 1
ประจำปี พ.ศ. 2562  เมื่อวันที่ 15 กุมภาพันธ์ 2562 เพื่อให้ที่ประชุมมีมติรับรอง
ที่ประชุม		ที่ประชุมมีมติ
		รับรอง	  10	เสียง
		ไม่รับรอง	   -	เสียง
	งดออกเสียง  1	เสียง
ระเบียบวาระที่ 3	เรื่องเสนอเพื่อทราบ
ประธานสภาฯ	ขอเชิญนายกฯ เสนอเรื่องเพื่อทราบ  
นายก อบต.	กราบเรียนประธานสภาฯ กระผมขอแจ้งให้ที่ประชุมทราบเรื่องการดำเนินการโรงกรองปรับปรุงคุณภาพน้ำประปา เนื่องจากตอนนี้ได้มีผู้รับจ้างเข้ามาดำเนินการอยู่ทั้งหมด จำนวน 7 จุด ได้แก่ หมู่ที่ 1 จำนวน 2 จุด หมู่ที่ 2,3,4,5 และหมู่ที่ 8 หมู่ละ 1 จุด รวมเป็น 7 จุด ส่วนอีก 2 จุด คือ หมู่ที่ 2 และหมู่ที่ 7  ทางจังหวัดนครฯให้ดำเนินการหาผู้รับจ้าง ซึ่งตอนนี้เรากำลังหาผู้รับจ้างอยู่ ครับ
ที่ประชุม	รับทราบ
ระเบียบวาระที่ 4		เรื่องเสนอเพื่อพิจารณา
	4.1. เรื่องพิจารณาให้ความเห็นชอบแผนพัฒนาท้องถิ่นสี่ปี (พ.ศ. 2561-2564) เพิ่มเติมเปลี่ยนแปลง ครั้งที่ 5/2562 
ประธานสภาฯ	ในคราวประชุมสภาฯสมัยสามัญ สมัยที่ 1 ครั้งที่ 1 ประจำปี 2562

								เราได้มี...

เราได้มีการเพิ่มเติมแผนพัฒนาท้องถิ่นสี่ปี ครั้งที่ 4/2562 ไปแล้วครั้งหนึ่ง ไม่ทราบว่าทางผู้บริหารฯมีเรื่องอะไรที่จำเป็นเร่งด่วนจึงต้องเพิ่มเติมแผนในครั้งนี้ ผมขอเชิญ นายก ฯได้ชี้แจงให้ที่ประชุมทราบ ขอเชิญครับ
นายก อบต.	กราบเรียน ประธานสภาฯ กระผม นายสุจิต ชำนาญกิจ นายก อบต.
ตามที่เราได้เพิ่มเติมแผนพัฒนาท้องถิ่นสี่ปี (พ.ศ.2561-2564) เพิ่มเติมเปลี่ยนแปลง ครั้งที่ 5/2562 ในครั้งนี้ มีอยู่ 2 แผนงานด้วยกัน แผนงานที่ 1 คือ แผนงานด้านรักษาความสงบภายใน แผนงานที่ 2 คือ แผนงานด้านสาธารณสุข ส่วนสาเหตุที่ต้องเพิ่มเติมแผนและรายละเอียดต่างๆ ผมขอเชิญ นักวิเคราะห์นโยบายและแผน เป็นผู้ชี้แจง ขอเชิญครับ
นักวิเคราะห์นโยบายฯ		       กราบเรียน ประธานสภาฯ กระผม นายยงยุทธ หมวดทิพย์  นัก
	วิเคราะห์นโยบายและแผน สำหรับรายละเอียดต่างๆในการเพิ่มเติมแผนฯ นั้น กระผมจะขอชี้แจงถึงแผนพัฒนาท้องถิ่นสี่ปีก่อนครับ ซึ่งครั้งนี้เป็นเพิ่มเติมเปลี่ยนแปลง ครั้งที่ 5 มีอยู่ 2 แผนงานด้วยกัน แผนงานที่ 1 แผนงานรักษาความสงบภายใน เพื่อจัดทำโครงการฝึกอบรมอาสาสมัครป้องกันภัยฝ่ายพลเรือน (อปพร.) สำหรับโครงการนี้จริงๆแล้วเราได้มีอยู่ในแผนแล้ว แต่ครั้งนี้เป็นการฝึก     อปพร.ใหม่ที่ได้คัดเข้ามา ซึ่งเราจะใช้โครงการเดิมที่มีอยู่แล้วมาดำเนินการไม่ได้ ดังนั้นจึงจำเป็นต้องเพิ่มเติมแผนใหม่ขึ้นมาเพื่อให้สอดคล้องกับบุคลากรของ อปพร.ที่เข้ามาใหม่ งบประมาณที่ตั้งไว้ จำนวน 200,000 บาท ตั้งแต่ พ.ศ. 2562-2564 ที่ตั้งไว้ปี 2563-2564 ด้วยเผื่อว่าในอนาคตปีถัดไปถ้ามี อปพร.เก่าออกไปหรือมีความจำเป็นต้องรับเพิ่มเข้ามาใหม่ ตามกฎหมายที่เปลี่ยนแปลง เราจะได้ไม่ต้องเพิ่มเติมแผนใหม่อีกสามารถนำแผนนี้มาใช้ได้เลย     แผนงานที่ 2 แผนงานด้านสาธารณสุข เป็นการพัฒนาทรัพยากรมนุษย์และสังคม โครงการนี้จะสอดคล้องกับการคัดแยกขยะอีกทีหนึ่งครับ โครงการคัดแยกขยะและกำจัดขยะอย่างถูกวิธี ผมได้ตั้งงบประมาณไว้ ในปี พ.ศ. 2562-2564  จำนวน 60,000 บาท เพราะโครงการนี้ทางอำเภอ จังหวัดฯ และตามนโยบายของรัฐบาลข้อสั่งการของนายกรัฐมนตรี ซึ่งเขาให้เป็นวาระแห่งชาติที่ต้องอบรมการคัดแยกขยะให้กับชาวบ้านและบุคลากรขององค์กรฯ ทุกคน ดังนั้นจึง


								ต้องตั้งไว้...

ต้องตั้งไว้ในแผนฯ เพราะจริงๆแล้วการฝึกอบรมของเราตั้งแต่ปี พ.ศ. 
2561 ยังไม่เคยมีอยู่ในแผน ซึ่งทางอำเภอได้มีหนังสือสั่งการให้ดำเนินการฝึกอบรมให้แล้วเสร็จภายในเดือน เมษายน นี้ 
ต่อไป ค่าครุภัณฑ์ ที่จำเป็นต้องตั้งไว้ เพื่อเป็นค่าจัดทำซุ้มเฉลิม
พระเกียรติ จำนวน 2 ซุ้ม คือ 1. ซุ้มเฉลิมพระเกียรติพระบาทสมเด็จพระเจ้าอยู่หัวรัชกาลที่ 10 เนื่องในโอกาสมหามงคลพระราชพิธีบรม
ราชาภิเษก ในเดือน พฤษภาคม 2562 ที่จะมาถึงนี้ และประกอบกับซุ้มเดิมที่มีอยู่ได้มีสภาพที่ชำรุดทรุดโทรมมากแล้วจึงจำเป็นต้องทำใหม่  2. จัดทำซุ้มเฉลิมพระเกียรติสมเด็จพระนางเจ้าฯ พระบรมราชินี  สำหรับรายละเอียดต่างๆ ในการเพิ่มเติมแผนพัฒนาท้องถิ่น ครั้งที่ 5/2562 ในครั้งนี้ผมมีแค่นี้ ขอบคุณครับ 
นายก อบต.	กราบเรียน ประธานสภาฯ กระผมนายสุจิต ชำนาญกิจ นายก อบต. ผมขอชี้แจงเพิ่มเติมจากที่ นักวิเคราะห์ฯ ได้ชี้แจงไปแล้วนั้น  เกี่ยวกับโครงการฝึกอบรม อปพร. ซึ่งโครงการนี้ที่มีอยู่ในแผนเดิม เป็นการตั้งไว้ในการฝึกทบทวน อปพร.เก่าที่มีอยู่มาฝึกทบทวนโดยใช้เวลาในการฝึกทบทวน จำนวน 3 วัน แต่ที่นำมาเพิ่มเติมในแผนครั้งนี้เป็นการฝึกสมาชิก อปพร.ใหม่ที่เรารับเข้ามาโดยใช้เวลาในการฝึก จำนวน 5 วัน และในการฝึกใหม่เราต้องขออนุญาตผู้ว่าราชการจังหวัดฯ  เรื่อง การคัดแยกขยะและการจัดการขยะ โครงการฝึกอบรมให้ความรู้แก่ประชาชนและบุคลากรในองค์กรฯทั้งหมดในการขัดแยกขยะและการจัดการขยะ ซึ่งกรมฯได้แจ้งให้รีบดำเนินการโดยฝึกอบรมให้ความรู้แก่ประชาชนโดยให้คัดแยกตั้งแต่ครัวเรือนและมาเป็นข้อบัญญัติตำบล โดยทางอำเภอได้กำชับมาว่าให้รีบดำเนินการให้แล้วเสร็จภายในเดือน เมษายน นี้ ส่วนเรื่อง ค่าครุภัณฑ์ เพื่อเป็นค่าจัดทำซุ้มเฉลิมพระเกียรติ จำนวน 2 ซุ้ม เพื่อเป็นการแสดงถึงความจงรักภัคดีต่อ พระบาทสมเด็จพระเจ้าอยู่หัว รัชกาลที่ 10 ที่จะมีการราชาภิเษก ในเดือน พฤษภาคม 2562 เพราะซุ้มเก่าที่มีอยู่ได้ชำรุดทรุดโทรมมากแล้วจึงจำเป็นต้องทำใหม่ และเพื่อจัดทำซุ้มเฉลิมพระเกียรติ สมเด็จพระนางเจ้าฯ พระบรมราชินี  กระผมหวังว่าท่านสมาชิกฯทุกท่านคงเข้าใจนะครับ
ประธานสภาฯ	ไม่ทราบว่ามีสมาชิกท่านใดมีอะไรจะซักถามบ้างขอเชิญครับ ถ้าไม่มีผมขอมติที่ประชุมสภาฯในการพิจารณาให้ความเห็นชอบแผนพัฒนาท้องถิ่นสี่ปี (พ.ศ.2561-2564) เพิ่มเติมเปลี่ยนแปลง ครั้งที่ 5/2562

								ที่ประชุม...

ที่ประชุม		ที่ประชุมมีมติ
		เห็นชอบ	    10	  เสียง
		ไม่เห็นชอบ     -	  เสียง
	งดออกเสียง    1	  เสียง
	4.2  เรื่องพิจารณาร่างข้อบัญญัติองค์การบริหารส่วนตำบล เรื่อง หลักเกณฑ์การคัดแยกขยะมูลฝอย พ.ศ. ..............
ประธานสภาฯ	ขอเชิญ เลขานุการสภาฯ ในฐานะ ปลัด อบต.ชี้แจงถึง ระเบียบ หลักเกณฑ์ ในการจัดทำข้อบัญญัติฯ ขอเชิญครับ
เลขานุการสภาฯ	กราบเรียน ประธานสภาฯ กระผม นายอรุณศักดิ์ ชูแก้ว เลขานุการสภาฯ ในฐานะปลัด อบต. ขอชี้แจงถึงระเบียบ และหลักเกณฑ์ ร่างข้อบัญญัติองค์การบริหารส่วนตำบล เรื่องการขัดแยกขยะมูลฝอย พ.ศ....... จะเห็นได้ว่าคำว่า พ.ศ....... เราจะไม่ใส่ตัวเลขลงไป เพราะตามระเบียบในการจัดทำข้อบัญญัติฯ ฉบับแรกเขาจะไม่ใส่ตัวเลข พ.ศ. ลงไป เพราะอาจจะมีฉบับอื่นตามมา ถ้าคนที่รู้เห็นแบบนี้จะรู้ได้ทันทีว่านี้เป็นฉบับแรก และเราไม่ทราบว่าทางสภาฯจะเห็นชอบหรือไม่ ซึ่งจะเห็นได้ว่าตามหลักสากล พ.ศ..... จะไม่ใส่ตัวเลข อย่างเช่นของรัฐบาลใหญ่ระดับชาติเขาจะใส่ พ.ศ...... บางที่พิจารณาข้ามปี พ.ศ. 2562 อาจจะไม่ได้รับความเห็นชอบเผื่อปีหน้าไว้ด้วยเพราะฉะนั้น พ.ศ. จึงใส่ตัวเลขไม่ได้  ส่วนเรื่องการขัดแยกขยะและการจัดการขยะมีความจำเป็นเพราะเรื่องนี้เป็นวาระแห่งชาติเกี่ยวกับการรักษาความสะอาด ของจังหวัดนครศรีธรรมราชเองก็มีซึ่งเป็นนโยบายหลักของผู้ว่าราชการจังหวัดที่จะดำเนินการเรื่องจังหวัดสะอาด เพราะฉะนั้นเราเองต้องสร้างกฎหมายท้องถิ่นเพื่อรองรับการคัดแยกขยะ และเพื่อจะได้บังคับใช้ในพื้นที่ ถ้าเราพูดด้วยวาจาเฉยๆบางทีเขาอาจจะไม่ปฎิบัติตาม เพราะฉะนั้นข้อบัญญัติฉบับนี้จึงมีความสำคัญ ซึ่งที่ผ่านมา อบต.      กุแหระเองก็ได้มีข้อบัญญัติตำบลใช้หลายเรื่องด้วยกัน อย่างเช่น ข้อบัญญัติกิจการที่เป็นอันตรายต่อสุขภาพ, ข้อบัญญัติตลาด ฯลฯ ซึ่งได้ผ่านความเห็นชอบจากสภาฯมาแล้วทั้งหมด ดังนั้นข้อบัญญัติฉบับนี้จึงเพิ่มมาอีกหนึ่งเรื่องเพราะเป็นวาระเร่งด่วนเหมือนกันที่จะให้สภาพิจารณาให้ความเห็นชอบ และถ้าสภาฯให้ความเห็นชอบแล้วผมขอให้ท่านสมาชิกทุกท่านช่วยประชาสัมพันธ์ให้ประชาชนในพื้นที่ได้รับทราบว่าตอนนี้เราได้มี

กฎหมายท้องถิ่นเกี่ยวกับการคัดแยกขยะมูลฝอยไว้ใช้บังคับแล้ว จึงขอให้สภาฯพิจารณาให้ความเห็นชอบต่อไป 
ประธานสภาฯ	ตามที่เลขานุการสภาฯได้ชี้แจงไปแล้วนั้นไม่ทราบว่ามีสมาชิกท่านใดจะซักถามบ้าง ขอเชิญครับ ถ้าไม่มีกระผมขอมติต่อสภาฯ เพื่อพิจารณาให้ความเห็นชอบร่างข้อบัญญัติองค์การบริหารส่วนตำบล เรื่อง หลักเกณฑ์การคัดแยกขยะมูลฝอย พ.ศ. .........		
ที่ประชุม		ที่ประชุมมีมติ
		เห็นชอบ	    10	  เสียง
		ไม่เห็นชอบ     -	  เสียง
	งดออกเสียง    1	  เสียง			.
ระเบียบวาระที่ 5	เรื่องอื่น ๆ 
ประธานสภาฯ	ได้เปิดโอกาสให้เพื่อนสมาชิกได้นำเสนอเรื่องอื่นๆ
นายอนันต์ ไกรนรา		       กราบเรียน ประธานสภาฯกระผม นายอนันต์ ไกรนรา ส.อบต.หมู่ที่ 1
                                                 ผมขอฝากนายกฯ จำนวน 2 เรื่อง ด้วยกัน  1. เรื่องแอร์ห้องประชุมที่ชำรุดอยากให้ซ่อมแซมให้ใช้การได้ เพราะเรานั่งประชุมทั้งวันมันร้อนมากจึงอยากให้นายกช่วยดูแลด้วยครับ และ 2. เรื่องถนนสายควนแตระ หมู่ที่ 1 ได้มีชาวบ้านฝากถามมาว่าเมื่อไหร่จะลาดยางให้ครับ
นายก อบต.	กราบเรียนประธานสภาฯ กระผม นายสุจิต ชำนาญกิจ นายก อบต.ขอตอบข้อซักถามของ ส.อบต.หมู่ที่ 1 ตามที่ท่านฝากเรื่องแอร์ห้องประชุมที่ชำรุดนั้น ผมขอชี้แจงว่าคือเดิมเราออกแบบมาใช้เพื่อแสงสว่างอย่างเดียว ตอนนี้ที่เกิดปัญหาคือเราได้มาเพิ่มแอร์ไป 2 ตัว ทำให้ไฟฟ้าไม่พอ ผมจะเช็คสายไลน์แมนและปล่อยสายแลนใหม่เพราะสายเดิมเล็กพอเพิ่มแอร์ทำให้ไม่พอ  ต้องขออภัยเพื่อนสมาชิกทุกท่านครับ  ส่วนเรื่องถนนสายควนแตระ หมู่ที่ 1 ซึ่งอยู่ในข้อบัญญัติงบประมาณรายจ่ายประจำปี 2562 แต่ตอนนี้ต้องรอเพราะอยู่ในช่วงไตรมาศน่าจะเป็นไตรมาศ 3 และไตรมาส 4  ถ้างบประมาณเข้ามาจะดำเนินการทันทีครับ ส่วนงานทุกตัวตอนนี้กำลังดำเนินการอยู่และสัญญาว่าจะรีบดำเนินการให้แล้วเสร็จทุกโครงการครับ  ขอบคุณครับ

ประธานสภา ฯ	กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี  สำหรับวันนี้ขอเลิกประชุม			
เลิกประชุมเวลา 15.30  น.


	(ลงชื่อ)     อรุณศักดิ์  ชูแก้ว    ผู้จดรายงานการประชุม
	         (นายอรุณศักดิ์  ชูแก้ว)
                                            เลขานุการสภาองค์การบริหารส่วนตำบลกุแหระ 
 
                                             (ลงชื่อ)   ไพรสุริยันต์  ชำนาญกิจ  ผู้รับรองรายงานการประชุม
	     (นายไพรสุริยันต์  ชำนาญกิจ) 
      ประธานสภาองค์การบริหารส่วนตำบลกุแหระ  



  					 
   ตรวจรับรองรายงานการประชุม  
                                               
(ลงชื่อ)                           คณะกรรมการตรวจรายงานการประชุม	  
     ( นายสมพร พงค์ทองเมือง )	
                                      
 (ลงชื่อ)                           คณะกรรมการตรวจรายงานการประชุม	    
      ( นายปรึกษา  ชัยวิชิต  )
	                        
 (ลงชื่อ)                          คณะกรรมการตรวจรายงานการประชุม	 
     ( นายสันติศักดิ์ เพชรอาวุธ )                                    


รับรองสำเนาถูกต้อง

  (ลงชื่อ)

  			    ( นายไพรสุริยันต์  ชำนาญกิจ ) 
    ประธานสภาองค์การบริหารส่วนตำบลกุแหระ    

image1.wmf

oleObject1.bin
[image: image1.png]






